8. Істотную ролю ў настроях дэпутатаў адыграў прэзыдэнт Акадэміі навук Ўладзімер Платонаў (у свой час – самы малады акадэмік). За некалькі дзён да гэтага Інстытут гісторыі і прэзыдыюм Акадэміі навук БССР выступілі з рэкамэндацыямі прыняць нацыянальныя сымбалі ў якасьці дзяржаўных, гэтыя дакумэнты былі раздадзеныя дэпутатам. Тых дэпутатаў зь ліку намэнклятуры, якія сумняваліся, пераканаў Георгій Таразевіч, былы старшыня Прэзыдыюму Вярхоўнага Савета БССР, які карыстаўся аўтарытэтам у партыйнага апарату. Зь ім раней дамовіўся Станіслаў Шушкевіч, тэзісы выступу напісаў Зянон Пазьняк.